หนูทานยาคุมแบบ 21เม็ดค่ะ แล้วคือหนูเป็นซึมเศร้ากับไบโพล่า แล้วให้ยาpolizep5 มากินตอนฉุกเฉินเท่านั้น ระหว่างการรักษาหนูก้ไม่ได้กินยาตัวนี้เลย แต่เมื่อคืนอาการหนักมาก เลยเอายา polizep5 มากิน เลยอยากทราบว่ามันมีผลต่อยาคุมมั้ยคะ ทำให้ประสิทภาพลดลงมั้ยคะ
สวัสดีค่ะ ยา Clorazepate (คลอราซีเพท) เป็นยากดระบบประสาทและยากล่อมประสาท ออกฤทธิ์โดยช่วยลดความผิดปกติของคลื่นไฟฟ้าในสมอง นำมาใช้รักษาโรควิตกกังวล กลุ่มอาการเนื่องจากการขาดสุรา และโรคลมชัก นอกจากนี้ ยังอาจใช้รักษาโรคอื่น ๆ ตามดุลยพินิจของแพทย์การใช้ยาตัวนี้นั้นต้องใช้และปรับยาและติดตามอาการโดยแพทย์เท่านั้น จากการสืบค้นของแพทย์เอง ยังไม่พบว่ามีผลกับยาคุมชนิด 21 เม็ดโดยทั่วไปที่ประกอบด้วยดรอสไพรีโนน (drospirenone) และเอทธินิลเอสตราไดออล (ethinylestradiol) แต่ต้องดูว่ายาคุมที่กินอยู่นั้นมีส่วนประกอบอื่นๆนอกเหนือไปจากนี้ด้วยหรือไม่จึงไม่น่าจะมีผลต่อประสิทธิภาพของยาคุมโดยตรง แนะนำการกินยาคุมให้ครบหมดแผงและสังเกตรอบเดือนอีกครั้ง